Suchinthana/ta-wikipedia huggingface dataset:
ஆங் துவா ஜெயா மக்களவைத் தொகுதி

ஆங் துவா ஜெயா மக்களவைத் தொகுதி (மலாய்: Kawasan Persekutuan Hang Tuah Jaya; ஆங்கிலம்: Hang Tuah Jaya Federal Constituency; சீனம்: 汉都亚再也国会议席) என்பது மலேசியா, மலாக்கா மாநிலத்தின் மத்திய மலாக்கா மாவட்டத்தில் அமைந்துள்ள ஒரு மக்களவைத் தொகுதி (P137) ஆகும்.

ஆங் துவா ஜெயா மக்களவைத் தொகுதி 2018-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2018-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2018-ஆம் ஆண்டில் இருந்து ஆங் துவா ஜெயா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

மத்திய மலாக்கா மாவட்டம்

மத்திய மலாக்கா மாவட்டம் என்பது மலாக்கா மாநிலத்தில் மத்திய மலாக்கா மாவட்டம்; ஜாசின் மாவட்டம்; அலோர் காஜா மாவட்டம் ஆகிய மூன்று மாவட்டங்களில் திட்டமிடப்பட்டு உருவாக்கப்பட்ட ஒரு புதிய மாவட்டம் ஆகும். ஆங் துவா ஜெயா மக்களவை தொகுதி 2018-ஆம் ஆண்டில் உருவாக்கப்பட்டது. 

ஆங் துவா ஜெயா நகரம் என்பது பொருளாதார, சமூக, உள்கட்டமைப்பு மற்றும் பொழுதுபோக்கு மேம்பாடுகளுடன், மலாக்கா மாநிலத்தின் நிர்வாக மையமாகவும்; அறிவார்ந்த மாநகரமாகவும், மலாக்கா அரசாங்கத்தால் உருவாக்கப்பட்டது. இந்த நகரம் நிலத்தால் சூழப்பட்ட ஒரே நகராட்சியாகும்.

ஆங் துவா ஜெயா புறநகர் நிலப்பகுதியின் பங்கு முக்கியமானது. ஏனெனில் மலாக்கா மாநில அரசின் நிர்வாக மையம் இந்த ஆங் துவா ஜெயா நகராட்சி நிர்வாகத்திற்குள் அமைந்துள்ளது.

ஆங் துவா ஜெயா மக்களவைத் தொகுதி

சட்டமன்றத் தொகுதிகள்

சட்டமன்ற உறுப்பினர்கள் 
மலேசியப் பொதுத் தேர்தல் 2022

ஆங் துவா ஜெயா தேர்தல் முடிவுகள்

மேலும் காண்க 
 பாச்சாங்  
 ஆங் துவா ஜெயா
 பத்து பிரண்டாம்
 புக்கிட் பாரு
 கீசாங்
 டுரியான் துங்கல்

மேற்கோள்கள்

வெளி இணைப்புகள்

மலாக்கா நாடாளுமன்றத் தொகுதிகள்
வேட்டைக்காரர்கள் கற்பலகை

வேட்டைக்காரர்கள் கற்பலகை அல்லது சிங்க வேட்டை கற்பலகை (Hunters Palette or Lion Hunt Palette) வரலாற்றுக் காலத்திற்கு முந்தைய எகிப்தில் ஏறத்தாழ கிமு 3100ல் நிலவிய மூன்றாம் நக்காடா பண்பாட்டுக் காலத்தில் அழகுமிக்க சிற்ப வேலைப்பாடுகள் கொண்ட மெல்லிய கல் தட்டு ஆகும். இத்தட்டுகளின் உடைந்த பாகங்கள் பிரித்தானிய அருங்காட்சியகம் மற்றும் இலூவா அருங்காட்சியகங்களில்  காட்சிக்கு வைக்கப்பட்டுள்ளது.

உள்ளடக்கம்
வேட்டைக்காரர்கள் கற்பலகையில் சிங்க வேட்டை மற்றும் பிற விலங்குகளான பறவைகள் பாலைவன முயல்கள், வனப்புமிக்க சிறுமான்களை மனிதர்கள் வேட்டையாடுதலை காட்சிப்படுத்தியுள்ளனர். வில் & அம்புகள் ஏந்திய 20 வேட்டைக்காரர்கள்,  எறிகம்புகளுடன், தீக்கல் கக்திகள் மற்றும் ஈட்டிகளுடன் காணப்படுகின்றனர். மேலும் கற்பலகையில் சித்திர எழுத்துகளில் எருதின் முன்பக்கம் போன்ற அமைப்புகள் காணப்படுகிறது.

விளக்கம்

இதனையும் காண்க
 வரலாற்றுக்கு முந்தைய எகிப்து
 நக்காடா பண்பாடு
 நார்மெர் கற்பலகை
 போர்க்கள கற்பலகை
 பண்டைய எகிப்தின் தொல்பொருட்கள்

மேற்கோள்கள்

வெளி இணைப்புகள்
British Museum page on the Palette
Photo of Hunters Palette
Predynastic palette corpus
the Louvre fragment 

பண்டைய எகிப்து
எகிப்தின் தொல்பொருட்கள்
வரலாற்றுக்கு முந்தைய எகிப்து
படுகொலை செய்யப்பட்ட இந்திய அரசியல்வாதிகளின் பட்டியல்

படுகொலை செய்யப்பட்ட இந்திய அரசியல்வாதிகள் (List of assassinated Indian politicians) என்பது இந்தியாவில் படுகொலை செய்யப்பட்ட இந்திய அரசியல்வாதிகளின் பட்டியல் ஆகும். இது ஒரு முழுமையற்ற பட்டியல்.

மேற்கோள்கள்
மாநிலங்களவைத் தேர்தல்கள் 2024

மாநிலங்களவைத் தேர்தல்கள் 2024 (2024 Rajya Sabha elections) என்பது மாநிலங்களவையில் 245 உறுப்பினர்களில் இந்த ஆண்டில் பதவிக் காலம் நிறைவுபெறும் 65 பேரைத் தேர்ந்தெடுப்பதற்காக, 2024ஆம் ஆண்டு சூலை மற்றும் ஆகத்து மாதங்களில் இந்தியாவில் உள்ள சில மாநில சட்டமன்றங்களில் வழக்கமான ஆறு ஆண்டு சுழற்சியின் ஒரு பகுதியாக நடத்தப்படும் தேர்தல்களாகும்.

தேர்ந்தெடுக்கப்பட உள்ள உறுப்பினர்கள்

தில்லி-தேசிய தலைநகர் பிரதேசம்

சிக்கிம்

ஆந்திரப் பிரதேசம்

பீகார்

சத்தீசுகர்

குசராத்து

அரியானா

இமாச்சலப் பிரதேசம்

கர்நாடகா

மத்திய பிரதேசம்

மகாராஷ்டிரா

தெலங்காணா

உத்தரப்பிரதேசம்

உத்தராகண்டம்

மேற்கு வங்காளம்

ஒடிசா

இராசத்தான்

சார்க்கண்டு

கேரளா

பரிந்துரைக்கப்பட்டது

கட்சி வாரியாக உறுப்பினர்கள்

மேற்கோள்கள் 

மாநிலங்களவைத் தேர்தல்கள்
மெசொப்பொத்தேமியாவின் தொல்பொருட்கள்

மெசொப்பொத்தேமியாவின் கீழ் மெசொப்பொத்தேமியா மற்றும் மேல் மெசொப்பொத்தேமியாவில் கிமு 3200 முதல் கிமு வரை தொல்லியல் அகழாய்வில் கண்டெடுக்கப்பட்ட தொல்பொருட்களின் பட்டியல். 
 ஊர்பா மனிதன், கிமு 9,000, மேல் மெசொப்பொத்தேமியா 
 அயின் காஜல் சிலைகள், கிமு 7,200 – கிமு 6,200, அம்மான், மேல் மெசொப்பொத்தேமியா 
 களிமண் பலகைகள், கிமு 5,000,  கீழ் மெசொப்பொத்தேமியா
 உருளை முத்திரை, கிமு 3,500, உரூக் & சூசா,  கீழ் மெசொப்பொத்தேமியா
 உரூக் குவளை, கிமு 3200 - 3000, உரூக், கீழ் மெசொப்பொத்தேமியா
 செம்தேத் நசிர், கிமு 3100–2900, கீழ் மெசொப்பொத்தேமியா 
 ஊர் நகரத்தின் வில் யாழ்கள் - கிமு 2500
 ஊரின் சிகூரட், கிமு 2100, ஊர், கீழ் மெசொப்பொத்தேமியா 
 லகாசு சிற்பங்கள்,  கிமு 2500 முதல் கிமு 2110 - கீழ் மெசொப்பொத்தேமியா 
 ஊரின் பதாகை, கிமு 2,500, ஊர், கீழ் மெசொப்பொத்தேமியா  
 இஷ்தரின் நட்சத்திரம், கிமு 1200, பாபிலோன், கீழ் மெசொப்பொத்தேமியா 
 மன்னர் அம்முராபியின் சட்டங்கள், கிமு 1792, பாபிலோன், கீழ் மெசொப்பொத்தேமியா    
 சூரியக் கடவுள் சமாசின் சிற்பத்தூண், கிமு 888 - 855, சிப்பர், கீழ் மெசொப்பொத்தேமியா
 லம்மசு, கிமு 721–705, கீழ் மெசொப்பொத்தேமியா
 சைரஸ் உருளை, கிமு 539–538, பாபிலோன், கீழ் மெசொப்பொத்தேமியா
 இஷ்தர் கோயில் நுழைவாயில், கிமு 575, பாபிலோன், கீழ் மெசொப்பொத்தேமியா
 பாபிலோனின் சிங்கம், கிமு 575, பாபிலோன், கீழ் மெசொப்பொத்தேமியா

இதனையும் காண்க
 தொல்பொருட்கள்
 பண்டைய எகிப்தின் தொல்பொருட்கள்
 பண்டைய அண்மை கிழக்கு
 பண்டைய அண்மை கிழக்கின் நகரங்கள்

மேற்கோள்கள்

மெசொப்பொத்தேமியா
சுமேரிய நாகரிகம்
தொல்பொருட்கள்
பிரசியோடைமியம்(III) கார்பனேட்டு

பிரசியோடைமியம்(III) கார்பனேட்டு (Praseodymium(III) carbonate) என்பது Pr2(CO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீரிலி நிலையில் காணப்படும் இச்சேர்மம்  ஆலிவ் பச்சை நிறத்தில் காணப்படுகிறது. பிரசியோடைமியத்தின் எழுநீரேற்று, எண்ணீரேற்றுகளும் அறியப்படுகின்றன. இவை அனைத்தும் தண்ணீரில் கரையாதவைகளாகும்.

பிரசியோடைமியம்(III) குளோரோ அசிட்டேட்டை நீராற்பகுப்பு செய்து பிரசியோடைமியம்(III) கார்பனேட்டை தயாரிக்கலாம். :

 2 Pr(C2Cl3O2)3 + 3 H2O → Pr2(CO3)3 + 6 CHCl3 + 3 CO2

கார்பன் டை ஆக்சைடுடன் நிறைவுற்ற சோடியம் பைகார்பனேட்டை பிரசியோடைமியம் குளோரைடு கரைசலுடன் சேர்த்து வினைபுரியச் செய்வதன் மூலமும் இதை தயாரிக்கலாம்.

வேதிப்பண்புகள் 
பிரசியோடைமியம்(III) கார்பனேட்டு அமிலங்களுடன் வினைபுரியும். இவ்வினையின் போது கார்பனீராக்சைடு வெளியிடப்படுகிறது.:
 Pr2(CO3)3 + 6 H+ → 2 Pr3+ + 3 H2O + 3 CO2↑
இது தண்ணீரில் கரையாது.

பிற சேர்மங்கள் 
பிரசியோடைமியம்(III) கார்பனேட்டு ஐதரசீனுடன் வினைபுரிந்து வெளிர் பச்சைநிறப் படிகங்களான Pr2(CO3)3•12N2H4•5H2O என்ற சேர்மத்தைக் கொடுக்கிறது. தண்ணீரில் இது சிறிதளவு கரையும் ஆனால் பென்சீனில் கரையாது. ''20°செல்சியசு வெப்பநிலையில் இதன் அடர்த்தி 1.873 கி/செ.மீ3.

மேற்கோள்கள் 

பிரசியோடைமியம்(III) சேர்மங்கள்
கார்பனேட்டுகள்
வாய்மொழித் தேர்வு

வாய்மொழித் தேர்வு அல்லது வாய்மொழிச் சோதனை (Oral exam அல்லது ;  இடய்ச்சு மொழி பேசும் நாடுகளில் ) என்பது பல பள்ளிகளில் உள்ள ஒரு நடைமுறையாகும், இதில் ஒரு தேர்வாளர் மாணவர்களிடம் வாய்மொழி வடிவத்தில் கேள்விகளை எழுப்புகிறார். தேர்வில் தேர்ச்சி பெறுவதற்கு, பாடத்தின் போதுமான அறிவை வெளிப்படுத்தும் வகையில், மாணவர் தேர்வாளரின் கேள்விக்கு பதிலளிக்க வேண்டும்.

மீள்பார்வை 
இளநிலைப் பட்டம் பயிலும் மாணவர்கள் தாங்கள் பட்டம் பெறும் பொருட்டு பல அறிவியல் திட்டங்களுக்கு வாய்மொழித் தேர்வு அல்லது வாய்மொழி மற்றும் எழுத்துத் தேர்வுகள் ஆகியவற்றின் மூலம் திட்டத்தை முடிக்க வேண்டும். வழக்கமாக, படிப்பிற்கான வழிகாட்டிகள் அல்லது பாடத்திட்டங்கள் கிடைக்கின்றன, இதனால் மாணவர்கள் தேர்வில் இருக்கக்கூடிய பயிற்சி கேள்விகள் மற்றும் தலைப்புகளை மதிப்பாய்வு செய்வதன் மூலம் தேர்வுக்குத் தயாராகலாம்.

விமானப் பயிற்சியாளர்களுக்கான FAA மற்றும் CAA நடைமுறைச் சோதனையின் ஒரு பகுதியாக பிரைவேட் பைலட் எனும் வாய்மொழித் தேர்வும் தேவைப்படுகிறது. வணிகக் கடற்படை மற்றும் எந்திர அதிகாரிகளுக்கான திறன் சான்றிதழை வழங்குவதற்காக ஐக்கிய இராச்சியத்தில் உள்ள கடல்சார் மற்றும் கடலோர காவல் முகமையால் வாய்மொழித் தேர்வும் நடத்தப்படுகிறது.

ஏபிஆர்எஸ்எம், டிரினிட்டி இசைக் கல்லூரி மற்றும் இலண்டன் இசைக் கல்லூரி ஆகியவற்றால் நடத்தப்படும் இசைப் பட்டயச் சான்றிதழ் தேர்வுகளின் ஒரு அங்கமாக வாய்மொழித் தேர்வு உள்ளது.

இவற்றையும் காண்க 

 கல்வி மதிப்பீடு
 இறுதி தேர்வு

சான்றுகள் 

தேர்வுகள்
தொடர்பாடல்
பள்ளிக் கலைச்சொல்லியல்
கல்வித்துறை
நாராயண உபநிடதம்

நாராயண உபநிடதம் (    ) (Narayana Upanishad) என்பது சிறிய உபநிடதங்களில் ஒன்றான இது இந்து இலக்கியத்தில் இராமனால் அனுமானுக்குச் சொல்லப்பட்ட 108 உபநிடதங்களின் விரிவாக்கப்பட்ட தொகுப்பில் எண் 18 ஆக பட்டியலிடப்பட்டுள்ளது. 19 ஆம் நூற்றாண்டின் முற்பகுதியின் ஹென்றி தாமஸ் கோல்ப்ரூக் தொகுப்பில் இது 33 வது இடத்தில் பட்டியலிடப்பட்டுள்ளது.  யசுர் வேதத்துடன் இணைக்கப்பட்ட இது சமசுகிருத மொழியில் எழுதப்பட்டுள்ளது.  14 வைணவ உபநிடதங்களில் ஒன்றான இது நாராயணனின் (விஷ்ணு) பக்தியை பரிந்துரைக்கிறது. 

உபநிடதமானது, "சூத்திர வழிபாட்டு முறை" என்று விவரிக்கப்படக்கூடியவற்றில், தியானம் பொருள்கள் மற்றும் தத்துவத்திலிருந்து ஒரு குறிப்பிட்ட சூத்திரத்திற்கு மாறுகிறது.இந்தியவியலாளர் பால் டியூசன் கூறுகிறார்
நாராயண உபநிடதம், விஷ்ணுவுடன் தொடர்புடைய " ஓம் நமோ நாராயணாய" என்ற எட்டு எழுத்துக்களைக் கொண்ட மந்திரத்தை, முக்தியை அடைவதற்கான வழிமுறையாகக் கூறுகிறது. இந்த உரை மந்திர உபநிடதங்களில் ஒன்றாகவும் வகைப்படுத்தப்பட்டுள்ளது. 

"அனைத்து தேவர்களும், அனைத்து ரிஷிகளும், அனைத்து உயிரினங்களும் நாராயணனிடமிருந்து பிறந்து, நாராயணனுடன் இணைகின்றன" என்று உபநிடதம் வலியுறுத்துகிறது.  இந்த உரை, பல்வேறு காலங்களில் பல்வேறு நூல்களிலிருந்து தொகுக்கப்பட்டிருக்கலாம் என்று டியூசன் கூறுகிறார்.

உள்ளடக்கம் 
உபநிடதம் ஐந்து அத்தியாயங்களை கொண்டுள்ளது.

அத்தியாயம் 1: எல்லாம் நாராயணனில் பிறந்து, அனைத்தும் நாராயணனில் முடிகிறது 
நாராயணன் பிராணன் (உயிர் சாரம், சுவாசம்), புலன்கள் மற்றும் மனம் (சித் மற்றும் உணர்வு) ஆகியவற்றைப் படைத்தார் என்று உபநிடதம் அத்தியாயம் 1 இல் உறுதிப்படுத்துகிறது. அவர் பிரபஞ்சத்தின் கூறுகளான வாயு, ஒளி , நீர் , நெருப்பு ( அக்னி ), அண்டம், பிருத்வி (பூமி) ஆகியவற்றை உருவாக்கினார்.  அவரிடமிருந்து பிரம்மா, ருத்திரன், பிரஜாபதி, பன்னிரண்டு ஆதித்தர்கள், இந்திரன், பதினோரு உருத்திரர்கள், எட்டு வசுக்கள், வசனங்களின் அளவுகள், அனைத்து ரிஷிகள் மற்றும் அனைத்து உயிரினங்களும் பிறந்தனர். ஒவ்வொருவரும் நாராயணனிடமிருந்து பிறந்து, இறுதியில் மீண்டும் நாராயணனிடமே இணைகிறார்கள். என்று உரை கூறுகிறது.

அத்தியாயம் 2: நாராயணன் ஒருவரே கடவுள் 
அத்தியாயம் 2, நாராயணன் பிரம்மா, சிவன், சக்ரா (பௌத்தம்) காலம், உடல், உடலற்றது, அகம், வெளி, இந்த முழு பிரபஞ்சம், என்ன இருந்தது, என்னவாக இருக்கப்போகிறது என இரண்டில்லாத ஒரு நித்திய கடவுள் என்று அறிவிக்கிறது.

அத்தியாயம் 3, 4 மற்றும் 5: நாராயண மந்திரம் 
3 மற்றும் 4 அத்தியாயங்கள் நாராயண உபநிடதத்தைப் படிப்பது அச்சமற்ற வாழ்க்கைக்கும், அழியாமையை அடைவதற்கும், பிரம்மத்தின் ஒரு பகுதியாக மாறுவதற்குமான ஒரு வழி என்று கூறுகிறது. "ஓம் நமோ நாராயணாய" என்பதை படிப்பதற்கான மந்திரமாக உரை கூறுகிறது.இது 1-2-5 எழுத்துக்களைக் கொண்டது, இது ஒருவருக்கு நீண்ட ஆயுளையும் , அனைத்து பொருள், பொருள் அல்லாத ஆசைகளையும் வழங்குகிறது. 

"ஓம் நமோ நாராயணாய" என்ற மந்திரத்துடன் வழிபடுபவர், விஷ்ணுவின் சொர்க்கமான வைகுண்டத்திற்குச் சென்று, பிறப்பிலிருந்தும் பிறவிச்சுழற்சியிலுருந்தும் விடுபடுகிறார் என்று அத்தியாயம் 5 கூறுகிறது. இந்த உபநிடதத்தை பாராயணம் செய்பவர் பாவங்களை நீக்கி நாராயணனுடன் ஐக்கியம் அடைகிறார்.  என மேலும் இது மேலும் கூறுகிறது,

சான்றுகள்

உசாத்துணை 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
சோலார் பேருந்து நிலையம், ஈரோடு

சோலார் பேருந்து நிலையம் ஆனது ஈரோடு மாநகரில் அமைந்துள்ள ஒரு புறநகர்ப் பேருந்து நிலையம் ஆகும்.

ஈரோடு மாநகரின் மையப்பகுதியில் உள்ள வெள்ளிவிழா மத்திய பேருந்து நிலையத்தின் நெரிசலையும் நகரின் நெரிசலையும் குறைக்கும் பொருட்டு இரண்டு புதிய புறநகர் பேருந்து நிலையங்களை அமைக்கும் திட்டம் கொண்டுவரப்பட்டது.

ஈரோடு மாநகரின் தென்கிழக்கில் கரூர் பிரதான சாலையை ஒட்டி தெற்கு வெளிவட்ட சாலை அருகில் சோலார் பகுதியில் ஒன்றும் மற்றும் நகரின் வடமேற்கு பகுதியில் சத்தி சாலையை ஒட்டியுள்ள பெரியசேமூர்  குளம் பகுதியில் ஒரு பேருந்து நிலையமும் உருவாக்கப்பட்டு வருகிறது.

அமைவிடம்
சோலார் பேருந்து நிலையமானது மாநகராட்சிக்கு சொந்தமான இடத்தில் 24 ஏக்கர் பரப்பளவு இடத்தில் சுமார் 63 கோடி ரூபாய் மதிப்பீட்டில் ஒரே நேரத்தில் 65 புறநகர் பேருந்துகள் நிறுத்தி கையாளும் வகையில் அமைக்கப்பட்டு வருகிறது.

இது தென் மற்றும் மத்திய தமிழகம் பகுதிகளுக்கு செல்லும் பேருந்துகளை கையாளும் விதத்தில் அமைகிறது.

நிரந்தர கட்டுமானங்கள் நிறைவடையும் வரை பயணிகள் வசதிக்காக தற்காலிக பேருந்து நிலையம் உருவாக்கப்பட்டுள்ளது.

இது ஈரோடு மத்திய பேருந்து நிலையம் பகுதியிலிருந்து சுமார் 8 கி.மீ தொலைவிலும், ஈரோடு சந்திப்பு ரயில் நிலையத்திலிருந்து சுமார் 6 கி.மீ தொலைவிலும் அமைந்துள்ளது.

மேலும் பார்க்க

 ஈரோடு மாநகர பேருந்து வழித்தடங்கள்

 பெரியசேமூர் பேருந்து நிலையம், ஈரோடு

ஈரோடு
கட்சிக்காரன்

கட்சிக்காரன்  (Katchikkaaran)  பி. ஐயப்பன் இயக்கத்தில் 2022 ஆம் ஆண்டு வெளியான இந்திய தமிழ் மொழி அதிரடித் திரைப்படம் ஆகும். விஜித் சரவணன், சுவேதா டோரதி மற்றும் அப்புக்குட்டி ஆகியோர் முக்கிய வேடங்களில் நடித்துள்ளனர். 2022 ஆம் ஆண்டு திசம்பர் திங்கள்  16 அன்று இத்திரைப்படம்  வெளியிடப்பட்டது.

நடிகர்கள் 
 விஜித் சரவணன்
 அஞ்சலியாக சுவேதா டோரதி
 அப்புக்குட்டி
 சிவசேனாதிபதி
 ஏ.ஆர்.தெனாலி
 மருது பாண்டியன்
 ஜவகர்
 விஜய் கௌதம்
 சி.என்.பிரபாகரன்
 வின்சென்ட் ராய்

தயாரிப்பு 
தோனி கபடி குழுவு திரைப்படத்திற்குப் (2018) பிறகு ஐயப்பன் இயக்கும் இரண்டாவது முயற்சியாக இப்படம் அமைந்தது. படத்தின் தயாரிப்பாளர் விஜித் சரவணனும் இப்படத்தில் முக்கிய வேடத்தில் நடித்துள்ளார்.

திரைப்படம் வெளியிடுவதற்கு முன்னதாக  2022 ஆம் ஆண்டு திசம்பரில் படத்தின் ஒலிப்பதிவு வெளியீட்டைக் குறிக்கும் நிகழ்வு ஒன்றும்  நடத்தப்பட்டது.  இந்த நிகழ்வின் போது, மூத்த திரைப்பட தயாரிப்பாளர் கே.ராசனுக்கும்  நடிகரும் பத்திரிக்கையாளருமான பயில்வான் ரங்கநாதனுக்கும் இடையே பகிரங்கமாக வாக்குவாதம் ஏற்பட்டது.

வரவேற்பு 
கட்சிக்காரன் திரைப்படம் 16 டிசம்பர் 2022 அன்று தமிழ்நாடு முழுவதும் வெளியிடப்பட்டது. மாலை மலரைச் சேர்ந்த ஒரு விமர்சகர் படத்திற்கு 5 நட்சத்திரங்களுக்கு 2.25 மதிப்பெண்களைக் கொடுத்தார், மேலும் படம் "சுவாரஸ்யமற்றது" என்றும் முத்திரை குத்தினார். தினத்தந்தி மற்றும் தினமலரின் விமர்சகர்களும் படத்திற்கு சாதகமற்ற விமர்சனத்தையே அளித்தனர். கட்சிக்காரன் ஒரு சிறிய முதலீட்டுத்  திரைப்படமென்றாலும் எதிர்பார்த்ததை விட சிறப்பாக இருந்தது என்று  திரைப்பட விமர்சகர் மாலினி மன்னாத் எழுதினார். இதன் நடிகர்கள் அல்லது தொழில்நுட்பக் குழுவில் பெருமைப்படுவதற்குரிய பிரபலமானவர்களின் பெயர்கள் ஏதும் இல்லை என்பது குறிப்பிடத்தக்கதாகும்.

மேற்கோள்கள் 

2022 தமிழ்த் திரைப்படங்கள்
இந்தியத் தமிழ்த் திரைப்படங்கள்
பிலிமோரா அதிவேக தொடருந்து நிலையம்

பிலிமோரா அதிவேக தொடருந்து நிலையம் (Bilimora high-speed railway station) இந்தியாவின் மும்பை-அகமதாபாத் அதிவேக இரயில் பாதையில் கட்டப்பட்டு வரும் ஓர் இரயில் நிலையமாகும். இந்தியாவின் குசராத் மாநிலத்தில்  பிலிமோராவிற்கு அருகிலுள்ள கேசாலி கிராமத்தில் இது அமைந்துள்ளது. இந்த இரயில் நிலையம் 2024 ஆம் ஆண்டு டிசம்பர் திங்களுக்குள் கட்டி முடிக்க திட்டமிடப்பட்டுள்ளது  நாட்டின் முதல் அதிவேக இரயில்வேயுடன் 2026 ஆம் ஆண்டுக்குள் பிலிமோரா நிலையம் செயல்படும்.

தடங்கள் 
பிலிமோரா அதிவேக இரயில் நிலையம் மும்பை-அகமதாபாத் அதிவேக இரயில் வழித்தடத்தால் இயக்கப்படும். மேலும் மும்பையில் உள்ள மும்பை -அகமதாபாத் அதிவேக இரயில் பாதையின் அதிகாரப்பூர்வ தொடக்க இடத்திலிருந்து 217-300 கிமீ தொலைவில் அமைந்துள்ளது.

நிலைய அமைப்பு 
பிலிமோரா அதிவேக ரயில் நிலையம் இரண்டு உயரமான எதிரெதிர் நடைமேடைகளைக் கொண்டிருக்கும். கட்டப்பட்ட நிலையக் கட்டிடம் நிலத்தடியில் அமையும். இரயில் நிலையத்தில் இரண்டு பக்க நடைமேடைகள், வழக்கமான சேவைக்காக 2 தடங்களில்  சேவை செய்யும்.

மேற்கோள்கள் 

குசராத்திலுள்ள தொடருந்து நிலையங்கள்
சுற்றுச்சூழல் நாட்களின் பட்டியல்

சுற்றுச்சூழல் நாட்களின் பட்டியல் (List of environmental dates) என்பது சுற்றுச்சூழல் பிரச்சினைகள் குறித்த விழிப்புணர்வை மக்களுக்கு ஏற்படுத்துவதற்காக அனுசரிக்கப்படும் நாட்களின் தொகுப்பு ஆகும்.

உயிரினங்கள் பற்றிய விழிப்புணர்வை அதிகரிக்கும் நோக்கத்துடன் பல்லுயிர் பெருக்கத்தைச் சிறப்பிக்கும் வகையில் சிற்றினங்கள் விழிப்புணர்வு நாட்கள் கொண்டாடப்படுகிறது. இவற்றில் சில தகவல் தேடும் நடத்தை அதிகரிப்பதற்கு வழிவகுப்பதாகக் காட்டப்பட்டுள்ளது. மேலும் தொண்டு நிறுவனங்கள் மற்றும் ஆலோசனைக் குழுக்களின் பாதுகாப்பு நிதி திரட்டும் நோக்கினை இது அதிகரிக்கும்.

மணிநேரம் 

 புவி மணிநேரம் - இரவு 8:30 மணி (உள்ளூர் நேரம்), அடுத்தது 25 மார்ச் 2023 அன்று நடைபெறும்

சுற்றுச்சூழல் நாட்கள்

வாரங்கள்

ஆண்டுகள்

வேளாண்மை

பத்தாண்டுகள்

மேலும் பார்க்கவும் 

 சுற்றுச்சூழல் கட்டுரைகளின் அட்டவணை
 சுற்றுச்சூழல் பிரச்சினைகளின் பட்டியல்
 பாதுகாப்பு கட்டுரைகளின் அட்டவணை
 பாதுகாப்பு சிக்கல்களின் பட்டியல்
 சர்வதேச சுற்றுச்சூழல் ஒப்பந்தங்களின் பட்டியல்
 விழிப்புணர்வு நாட்களின் பட்டியல்
 சர்வதேச அனுசரிப்பு
 நினைவு நாட்களின் பட்டியல்
 நினைவு மாதங்களின் பட்டியல்

மேற்கோள்கள்

வெளி இணைப்புகள் 

 செய்திகள் & நிகழ்வுகள் - UN நாட்கள், வாரங்கள் மற்றும் ஆண்டுகள்
 - உலக தோட்ட நாள், கிரேட் காஷ்மீர்
 - உங்கள் தண்ணீரை சேமிக்கவும் 
 - EDU பசுமை 
சுற்றுச்சூழல் விழிப்புணர்வு நாட்கள்
நானாசாகேப் பருலேகர்

நானாசாகேப் பருலேகர் (Nanasaheb Parulekar) இந்தியாவைச் சேர்ந்த ஒரு பத்திரிக்கையாளர் ஆவார். நாராயண் பிகாச்சி பருலேகர் என்றும் இவர் அறியப்படுகிறார். 1897 ஆம் ஆண்டு செப்டம்பர் திங்கள் 20 ஆம் தேதியன்று பருலேகர் பிறந்தார். 1932 ஆம் ஆண்டு சனவரித் திங்களில் தொடங்கப்பட்ட மராத்தி நாளிதழான சகலின் நிறுவன ஆசிரியராகத் திகழ்ந்தார். பிரசு டிரசுட்டு ஆப் இந்தியா நிறுவனத்தின் தலைவராகவும் பதவி வகித்தார்.
  
இன்று, சகல்  என்பது புனேவை தளமாகக் கொண்டு இயங்கும் சகல் ஊடகக் குழுமத்தின் முதன்மையான நாளிதழாகும். சகல் டைம்சு மற்றும் கோமண்டாக்கு உள்ளிட்ட செய்தித்தாள்களை இந்நிறுவனம் நடத்துகிறது. சகல் பத்திரிக்கை புனே மாவட்டத்தில் கிட்டத்தட்ட 300,000 பிரதிகளும் 
மகாராட்டிரா மாநிலத்தில் 1,000,000 பிரதிகளும் விற்பனையாகிறது.

இந்திய அரசாங்கம் பருலேகருக்கு குடிமக்கள் விருதான பத்மபூசண் விருதை வழங்கி சிறப்பித்துள்ளது. 1973 ஆம் ஆண்டு சனவரி மாதம் 8 ஆம் தேதியன்று  நானாசாகேப் பருலேகர் காலமானார்.

தனிப்பட்ட வாழ்க்கை 
பருலேகர் பிரெஞ்சுப் பெண்மணியான சாந்தா செனிவீவ் பொம்மரெட்டு என்பவரை மணந்து கொண்டார். பிரபலமான விலங்கு உரிமை ஆர்வலரான கிளாட் லிலா பருலேகர் இத்தம்பதியருக்குப் பிறந்த குழந்தையாவார்.

மேற்கோள்கள் 

1897 பிறப்புகள்
மராத்தியர்கள்
1973 இறப்புகள்
பத்திரிகையாளர்கள்
மகா உபநிடதம்

மகா உபநிடதம் (  , Maha Upanishad)  என்பது ஒரு சமசுகிருதத்தில் இயற்றப்பட்ட இந்து சமயத்தின் சிறிய உபநிடதங்களில் ஒன்றாகும். இந்த உரை சாமான்ய உபநிடதம் என வகைப்படுத்தப்பட்டுள்ளது.

உரை இரண்டு பதிப்புகளில் உள்ளது. ஒன்று சில தொகுப்புகளில் அதர்வண வேதத்துடன் இணைக்கப்பட்டுள்ளது. மற்றொன்று சாம வேதத்துடன் இணைக்கப்பட்டுள்ளது. அதர்வண வேதப் பதிப்பு குறுகியதாகவும், உரைநடையிலும் உள்ளது. சாம வேத பதிப்பு ஓரளவு கவிதை வசனங்களில் உள்ளது. 

வைணவ உபநிடதம் விஷ்ணுவை மிக உயர்ந்தவராகவும், பிரம்மாவிற்கும் மேலானவராகவும் விவரிக்கிறது.  இருப்பினும், இரண்டு குழுக்களும் நூல்கள் அனைத்து இந்து கடவுள்களின் மரியாதைக்குரிய வார்த்தைகளைப் பயன்படுத்துகின்றன. மேலும் அவை ஒரே ஆன்மா - பிரம்மம் என்று வலியுறுத்துகின்றன. உபநிடதம் வைணவ மற்றும் வேதாந்தக் கருத்துகளின் ஒத்திசைவை முன்வைக்கிறது. மேலும் "வசுதைவ குடும்பகம் " அல்லது "உலகம் ஒரே குடும்பம்" என்ற போதனைக்காக குறிப்பிடத்தக்கது.

வரலாறு 
மகா உபநிடதத்தின் தேதி அல்லது ஆசிரியர் பற்றி தெரியவில்லை, ஆனால் அதர்வண வேதத்துடன் இணைக்கப்பட்ட வைணவ உபநிடதங்களில் இது மிகவும் பழமையானது என்று ஜெர்மன் இந்தியவியலாளர் டியூசன் கருதுகிறார்.

இந்த உரையின் கையெழுத்துப் பிரதிகளும் மகோபநிஷத் என்ற தலைப்பில் காணப்படுகின்றன. அனுமனுக்கு இராமனால் விவரிக்கப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 61 வது இடத்தில் பட்டியலிடப்பட்டுள்ளது. சுல்தான் முகமது தாரா சிக்கோவால் 1656 இல் ஓபனேகாத் என்ற தலைப்பில் தொகுக்கப்பட்ட  உபநிடதங்களின் தொகுப்பில் 50 உபநிடதங்களின் பாரசீக மொழிப்பெயர்ப்புடன், மதம் பற்றிய சிறந்த புத்தகமாக முன்மொழியப்பட்ட இது 16வது இடத்தில் பட்டியலிடப்பட்டுள்ளது. வட இந்தியப் பதிப்பான. கோல்புரூக்கின் 52 உபநிடதப் பதிப்பில் இந்த உபநிடதம் 9 இல் பட்டியலிடப்பட்டுள்ளது.   நாராயணனின் பிப்லியோதிகா இண்டிகா பதிப்பில், தென்னிந்தியாவில் பிரபலமான 52 உபநிடதங்களின் பட்டியலில் உபநிடதம் 9 இல் பட்டியலிடப்பட்டுள்ளது.

உள்ளடக்கம் 
உபநிடதம் விஷ்ணுவை சாங்கியக் கொள்கைகளுக்கு மேல், சிவனுக்கும், பிரம்மனுக்கும் மேலான மனிதனாக முன்வைக்கிறது. இந்த உபநிடத உரை சைவ உபநிடதங்களான அதர்வசிகா உபநிடதம், அதர்வசிரசு உபநிடதம் ஆகியவற்றுடன் போட்டியிடுகிறது. மேலும் விஷ்ணு மற்றும் பிரம்மாவை விட சிவனே உயர்ந்தவர் என்று வலியுறுத்துகிறது. எவ்வாறாயினும், இரு குழுக்களும், பிரம்மா, விஷ்ணு மற்றும் சிவன் (அல்லது மகேசுவரன், உருத்திரன்) ஆகிய மூன்றையும் விவரிப்பதில் மிகுந்த மரியாதைக்குரிய வார்த்தைகளைப் பயன்படுத்துகின்றது. மேலும் அவற்றை ஒரே உலகளாவிய ஆன்மா - பிரம்மம் ஆகியவற்றின் வெளிப்பாடுகளாக அடையாளப்படுத்துகின்றது.

இதனையும் பார்க்கவும் 

 ஆத்மபோத உபநிடதம்
 அதர்வசிரசு உபநிடதம்
 நாராயண உபநிடதம்

சான்றுகள்

உசாத்துணை 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
மந்திரீக உபநிடதம்

மந்திரீக உபநிடதம் (Mantrika Upanishad) (  ) என்பது சமசுகிருதத்தில் எழுதப்பட்ட இந்து சமயத்தின் ஒரு சிறிய உபநிடதம் ஆகும். சாமன்ய உபநிடதங்களில் ஒன்றான இது இந்துத் தத்துவ இலக்கியத்தின் வேதாந்தம் மற்றும் யோகப் பள்ளிகளின் ஒரு பகுதியாகும். மேலும் இது யசுர் வேதத்துடன் இணைக்கப்பட்ட 19 உபநிடதங்களில் ஒன்றாகும். இரமானால் அனுமனுக்குக் கூறப்பட்ட முக்திகா நியதியில், இது 108 உபநிடதங்களின் தொகுப்பில் 32 வது இடத்தில் பட்டியலிடப்பட்டுள்ளது.

உபநிடதம், 21 வசனங்களைக் கொண்டது. இது சாங்கியம், யோகக் கலை, வேதாந்தம் மற்றும் பக்தி நெறி ஆகியவற்றிலிருந்து ஒரு ஒத்திசைவான ஆனால் முறையற்ற யோசனைகளை உருவாக்க முயற்சிக்கிறது. எனவே இது ஒரு எனவே இது ஒரு இறையியல் யோக நூலாகக் கருதப்படுகிறது. ஜெர்மானிய இந்தியவியலாளர் பால் டியூசனின் விளக்கத்தின்படி, பிரபஞ்சம் , புருசனும் பிரகிருதியும் சேர்ந்து உருவாக்கப்பட்டது என்றும், செயலற்ற ஈஸ்வர ஆன்மாவிலிருந்து (கடவுள்) பல்வேறு செயலில் உள்ள ஆன்மா-குழந்தைகள் இதை ஒரு வேள்வியாகக் கருதுகின்றனர் என்றும் கோட்பாட்டை பரிந்துரைக்கிறது. வரலாற்றாளர் தலால் இந்த உரையை பிரம்மம் (மாறாத யதார்த்தம்) மற்றும் மாயை (உண்மையை மாற்றுவது, மனோதத்துவ மாயை) பற்றிய விளக்கமாக விளக்குகிறார்.  "பிரம்மம் உடலில் ஆன்மாவாக வாழ்கிறது. மேலும் இந்த ஆன்மா கடவுளாக ஆயிரக்கணக்கான காலங்கள் வசிப்பிடத்தை மாற்றுகிறது".

மந்திரீக உபநிடதம் சூலிகா உபநிஷத் (  ) என்றும் அழைக்கப்படுகிறது.

சொற்பிறப்பியல் மற்றும் வகைப்பாடு 
மந்திரீகா என்றால் "மயக்குபவர், மந்திரங்களை ஓதுபவர்" என்றும் 'சூலிகா' என்றால் "முனை, உச்சி, ஒரு நெடுவரிசையின் மேல்" எனவும் பொருள்படும்.  உபநிடதத்தின் தலைப்புக்கான அடிப்படை தெளிவாக இல்லை. ஆனால் "ஒரு தூணின் மேல் முனை" என்ற உரையில் உள்ள சொற்றொடர்கள் மற்றும் அதர்வவேதத்தில் இருந்து மந்திர உருவகங்கள் மற்றும் புதிர் போன்ற சொற்களின் விரிவான பயன்பாடு, மந்திரங்கள் மற்றும் மந்திரம் பற்றிய அதன் மறைவான போதனைகளுக்கு ஓரளவு அறியப்படுகிறது.

இந்து தத்துவத்தின் வெவ்வேறு பள்ளிகள் மந்திரீக உபநிடதத்தின் வகைப்படுத்தலில் வேறுபடுகின்றன. எடுத்துக்காட்டாக, விசிட்டாத்வைதப் பள்ளியின் 11ஆம் நூற்றாண்டு அறிஞர் இராமானுசர், மந்திரீக உபநிடதத்திலிருந்து மேற்கோள் காட்டினார்.  ஆனால் மந்திரீகத்தை அதர்வண வேத உபநிடதமாக வகைப்படுத்தினார்.  எவ்வாறாயினும், முக்திகா உபநிடதங்களிலுள்ள தொகுப்பானது, வெள்ளை (சுக்ல) யசுர் வேதத்துடன் இணைக்கப்பட்டதாக பட்டியலிடுகிறது.

காலவரிசை 
இந்தியவியலாளர் மிர்சியா எலியாட் , [[மைத்ராயனிய உபநிடதம்] இயற்றப்பட அதே காலகட்டத்தில் இதுவும் எழுதப்பட்டிருக்கலா என பரிந்துரைக்கிறார். மேலும் அதில் நாம் இறையியல் யோகத்தின் எளிய வடிவத்தைக் காணலாம்" எனவும் கூறுகிறார்.  ஆரம்பகால இறையியல் யோக நூல்களில் ஒன்றாகும்.  தொடர்புடைய காலவரிசை கிமு 1 ஆம் மில்லினியத்தின் இறுதி நூற்றாண்டுகளில் இருந்திருக்கலாம். இது மகாபாரதத்தின் போதனையான பகுதிகளுடன் சமகாலமாக இருக்கலாம். மேலும் வேதாந்த-சூத்திரங்கள் மற்றும் யோக-சூத்திரங்களுக்கு முந்தையதாகவும் இருக்கலாம்.  உபநிடதம் சாங்கியம், யோகம், வேதாந்தம் மற்றும் பக்தி பக்தி சிந்தனைகளின் தொகுப்பை முயற்சிக்கிற. ஆனால் ஒரு மங்கலான ஒத்திசைவு மற்றும் மோசமான அமைப்புடன், இந்த கருத்துக்கள் உருவாக்கப்பட்ட காலத்திலிருந்து உரை இருக்கலாம் என்று பரிந்துரைக்கிறது.

இதனையும் பார்க்கவும் 

 சாந்தோக்கிய உபநிடதம்
 மைத்ராயனிய உபநிடதம்
 யோகதத்துவ உபநிடதம்]'
 யோக வசிட்ட உபநிடதம்

சான்றுகள்

உசாத்துணை 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
பாகிர்தார்

பாகிர் தார் (Bahir Dar) (அம்மாரி மொழி:ባሕር ዳር, lit. 'கடற்கரை'), எத்தியோப்பியா நாட்டின் வடமேற்கில் அமைந்த அம்மார பிரதேசத்தின் தலைநகரம் ஆகும். சுற்றுலா தளமான இதனருகே தானா ஏரி மற்றும் நீல நைல் நதி பாய்கிறது. இது எத்தியோப்பியா நாட்டில் பெரிய நகரம் ஆகும்.

மக்கள் தொகை பரம்பல்
2007ஆம் ஆண்டின் மக்கள் தொகை கணக்கெடுப்பின் படி பாகிர் தார் நகரத்தின் மொத்த மக்கள் தொகை 2,21,991 ஆகும். அதில் ஆண்கள்  1,08,456 மற்றும் பெண்கள்  1,13,535 ஆக உள்ளனர். 81.16%  மக்கள் நகரத்தில் வாழ்கின்றனர்.

இனக் குழுக்கள்
2007-ஆம் ஆண்டின் கணக்கெடுப்பின்படி, பாகிர்தார் நகரத்தின் அம்மாரா பழங்குடி மக்கள் 96.23%,  திக்ரே பழங்குடியினர் 1.11%, மற்றும் ஒரோமியா பழங்குடியினர் 1.10%, பிற இனக்குழுக்கள் 1.56% ஆக உள்ளனர்.

புவியியல் 
பாகிர் தார் நகரம் கடல்மட்டத்திலிருந்து 1,820 மீட்டர் (5,970 அடி) உயரத்தில் உள்ளது. இது எத்தியோப்பியா நாட்டின் தலைநகரான அடிஸ் அபாபா நகரத்திற்கு வடமேற்கில் 578 கிலோ மீட்டர் தொலைவில் உள்ளது.  இங்கு அமைந்த தானா ஏரியை யுனெஸ்கோ உயிர்கோள காப்புக் காப்பீடமாக அறிவித்துள்ளது.  above sea level.[13] The city is located approximately 578 km north-northwest of Addis

தட்ப வெப்பம்

மேற்கோள்கள்

எத்தியோப்பியா நகரங்கள்
பண்டைய சுமேரிய நகரங்கள்

பண்டைய சுமேரியாவின் யூப்ரடீஸ் மற்றும் டைகிரிசு ஆறுகள் பாயும் தெற்கில் உள்ள கீழ் மெசொப்பொத்தேமியாவை தெற்கு மெசொப்பொத்தேமியா என்றும், மேல் மெசொப்பொத்தேமியாவை வடக்கு மெசொப்பொத்தேமியா என்று அழைப்பர்.

கீழ் மெசொப்பொத்தேமியாவின் நகரங்கள்
 
 எசுன்னா
 சிப்பர்
 கிஷ்
 பாபிலோன்
 போர்சிப்பா
 நிப்பூர்
 இசின்
 உம்மா
 லகாசு
 உரூக்
 லார்சா
 ஊர்
 அதாப்
 எரிது
 உரூக்
 உபைது
 செம்தேத் நசிர்

மேல் மெசொப்பொத்தேமியா நகரங்கள்
  
 அக்காத்
 ஊர்கேஷ் 
 டெல் பராக்
 நினிவே 
 அர்பில்
 நிம்ருத்
 அசூர்
 மாரி

மேற்கோள்கள்

பண்டைய அண்மைக் கிழக்கின் நகரங்கள் 
பண்டைய நகரங்கள்
சுமேரிய நாகரிகம்
செலீனைட்டு

செலீனைட்டு (Selenite) SeO2−3 என்ற வேதி வாய்ப்பாட்டால் விவரிக்கப்படும் ஓர் எதிர்மின் அயனியாகும். செலீனியத்தின் ஆக்சி எதிர்மின் அயனியாக இது கருதப்படுகிறது. SO2−3 என்ற குறியீட்டால் அடையாளப்படுத்தப்படும் சல்பைட்டு அயனியின் செலீனியம் ஒத்த சேர்மம் செலீனைட்டாகும். பிரமிடு வகை கட்டமைப்பில் காணப்படும் செலீனைட்டின் ஆக்சிசனேற்ற எண் +4 ஆகும். செலீனைட்டு அயனியைக் கொண்டுள்ள சேர்மங்கள் செலீனைட்டுகள் எனப்படுகின்றன. உதாரணமாக செலீனைட்டு அயனியைக் கொண்டுள்ள சோடியம் சேர்மம் சோடியம் செலீனைட்டு என்று அழைக்கப்படுகிறது. (Na2SeO3) செலீனைட்டு அயனிக்கு சோடியம் செலீனைட்டு ஒரு பொதுவான  மூலச்சேர்மமாகும். செலீனசு அமிலத்தின் எசுத்தர் உப்புகளும் செலீனைட்டுகள் எனப்படுகின்றன. இருமெத்தில் செலீனைட்டை (CH3)2SeO3.) இதற்கு உதாரணமாகக் கூறலாம்.

தயாரிப்பு
செலீனசு அமிலக் கரைசல்களை நடுநிலையாக்கம் செய்வதன் மூலம் செலீனைட்டு உப்புகளை தயாரிக்கலாம். செலீனியம் ஈராக்சைடை நீரில் கரைத்து செலீனசு அமிலக் கரைசலைத் தயாரித்துக் கொள்ளலாம். இச்செயல்முறை ஐதரசன் செலீனைட்டு (HSeO) அயனியை உருவாக்குவதன் வழியாக நிகழ்கிறது.

வினைகள் 
செலீனைட்டு தனிமநிலை கந்தகத்துடன் வினைபுரிந்து தயோசெலீனைட்டை கொடுக்கிறது.:

பெரும்பாலான செலீனைட்டு உப்புகள் உலோக ஆக்சைடுடன் செலீனியம் டையாக்சடைச் சேர்த்து சூடாக்குவதன் மூலம் உருவாகின்றன.

மேற்கோள்கள் 

செலீனியம்(IV) சேர்மங்கள்
பிருகஜபால உபநிடதம்

பிருகஜபால உபநிடதம்  ( Brihajjabala Upanishad ) (  ) என்பது சமசுகிருத மொழியில் எழுதப்பட்ட சிறிய உபநிடதங்களில் ஒன்றாகும். இந்து நூலான அதர்வண வேதத்துடன் இணைக்கப்பட்டுள்ள இது,   14 சைவ உபநிடதங்களில் ஒன்றாகும். 

இது திருநீறு அல்லது புனித சாம்பலை உற்பத்தி செய்யும் செயல்முறையை விவரிக்கிறது. உடலின் பல்வேறு பாகங்களில் அதை நீறணிதல் பற்றி விவரிக்கிறது. உருத்ராட்சத்தை பிரார்த்தனை மணிகள் என்றும் உரை குறிப்பிடுகிறது.

இந்து சமயம், இந்திய வரலாறு மற்றும் கலாச்சாரத்தின் அறிஞரான கிளாஸ் குளோஸ்டர்மேயர்  இந்த உபநிடதத்தை பஸ்மஜபால உபநிடதம், உருத்ராக்சஜாபல உபநிஷத், காலாக்னி ருத்ர உபநிஷத் மற்றும் அக்சமாலிகா உபநிஷத்ஆகியவற்றுடன் சைவ நூல்களாக வகைப்படுத்துகிறார்.

வரலாறு 
இந்த உரையை உருவாக்கிய தேதி மற்றும் ஆசிரியர் பற்றி தெரியவில்லை. இது இடைக்காலத்தின் பிற்பகுதியில், 12ஆம் நூற்றாண்டிற்குப் பிந்தைய கால உபநிடதமாக இருக்கலாம். மேலும் இது சுல்தான் தாரா சிகோவால் வெளியிடப்பட்ட 50 முக்கியமான இந்து உபநிடதங்களின் 17ஆம் நூற்றாண்டின் தொகுப்பின் ஒரு பகுதியாகவோ அல்லது வட இந்தியாவில் பிரபலமான 52 உபநிடதங்களின் 18ஆம் நூற்றாண்டுத் தொகுப்பின் ஒரு பகுதியாகவோ, அல்லது  கோல்ப்ரூக்கால் வெளியிடப்பட்ட வட இந்தியாவில் பிரபலமான 52 உபநிடதங்களின் 18 ஆம் நூற்றாண்டின் தொகுப்பின் ஒரு பகுதியாகவோ அல்லது நாராயணாவின் தென்னிந்தியாவில் பிரபலமான உபநிடதங்களின் பிப்லியோதேகா இண்டிகா தொகுப்பிலோ இடம்பெறவில்லை. 

நவீன யுகத்தில் உள்ள முக்திகா நியதியின் 108 உபநிடதங்களின் தெலுங்கு மொழித் தொகுப்பில், இராமனால் அனுமனுக்கு விவரிக்கப்பட்ட இது வரிசை எண் 26-ல்   பட்டியலிடப்பட்டுள்ளது.

உள்ளடக்கம் 
பிராமணங்கள் எனப்படும் 8 அத்தியாயங்களாக பிரிக்கப்பட்டுள்ளது. இது ஜபாலி முனிவரின் வழித்தோன்றலான பூசுந்த முனிவருக்கும் (இவ்வாறு ஜபால அழைக்கப்படுகிறது) - உரையில் சனகாதி முனிவர்களாக அடையாளம் காணப்பட்டவர் மற்றும் பைரவருடன் அடையாளம் காணப்பட்ட சிவனின் அழிவு வடிவமான பைரவர்(காலாக்னி உருத்திரன்) ஆகியோருக்குமிடையேயான உரையாடலாக இது உள்ளது.  

முதல் பிராமணத்தில், பூசுந்த முனிவர் காலாக்னி உருத்திரனிடம் திருநீறு பற்றி சொல்லுமாறு கேட்டுக்கொள்கிறார். பிப்பலாதா முனிவர் எழுதிய உரைக்கு கடவுள் அவரை வழிநடத்துகிறார்.  மேலும் வேதத்தின் அறிவை கூறுமாறு பூசுந்தா வலியுறுத்துகிறார். காலாக்னி உருத்திரன் ஐந்து வகையான புனித சாம்பல் பற்றி கூறுகிறார். ஒவ்வொரு சாம்பலும் சிவனின் ஒரு வடிவம், ஒரு மகாபூதம் , ஒரு சக்தி, ஒரு பசு மற்றும் அதன் சாணம் ஆகியவற்றுடன் தொடர்புடையது. சிவனின் வடிவம் அவரது முகத்தில் இருந்து ஒரு உறுப்பு உருவாக்க விவரிக்கப்பட்டுள்ளது. தனிமத்தில் இருந்து, ஒரு சக்தி எழுகிறது, இது ஒரு வித்தியாசமான நிற பசுவை உருவாக்குகிறது, அதன் சாணத்தில் இருந்து புனித சாம்பல் உருவாக்கப்படுகிறது. மேலும், புனித சாம்பலின் பெயரின் தோற்றமும் கொடுக்கப்பட்டுள்ளது.

சான்றுகள்

உசாத்துணை

வெளி இணைப்புகள் 
 Brihajjabala Upanishad in Sanskrit

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
ஜய ஜய ஜய ஜய ஹே (திரைப்படம்)

ஜய ஜய ஜய ஜய ஹே (Jaya Jaya Jaya Jaya Hey) 2022 ஆம் ஆண்டு வெளிவந்த மலையாளத் திரைப்படம் விப்பின் தாஸ் இயக்க, நடிகர்கள் பசில் யோசப், தர்சனா ராஜேந்திரன் இருவரும் முக்கிய பாத்திரங்களில் நடித்துள்ளனர். திரையரங்குகளில் இத்திரைப்படம் அக்டோபர் 28, 2022 இல் வெளியானது. குழந்தைகள் வளர்ப்பில் கடைபிடிக்கப்படும் பாலினப் பாகுபாட்டை நகைச்சுவையுடன் சுட்டிக்காட்டும் இத்திரைப்படம் மக்களிடமும் விமர்சகர்களிடமும் நல்ல வரவேற்பைப் பெற்றது.

இத்திரைப்படத்தின் எண்ணிம உரிமைகளை டிஸ்னி ஹாட் ஸ்டாரும்  தொலைக்காட்சிக்களுக்கான உரிமையை ஏசியாநெட்டும் வாங்கியுள்ளன. கோடி செலவில் தயாரிக்கப்பட்ட இப்படம் வெளியான 25 நாட்களில்  கோடிக்கு மேல் வசூலைத் தந்தது.

மேற்கோள்கள்

வெளியிணைப்புகள் 

2022 மலையாளத் திரைப்படங்கள்
இந்திய மலையாளத் திரைப்படங்கள்
சாம்பல் ரீபாக்

சாம்பல் ரீபாக்  (grey rhebok or gray rhebuck), ஆப்பிரிக்காவில் உள்நாட்டில் ரீபாக் என்று அழைக்கப்படுவது ஒரு மறிமான் இனமாகும்.   இது தென்னாப்பிரிக்கா, லெசோத்தோ மற்றும் எசுவாத்தினி ஆகிய நாடுகளை பூர்வாகமாக கொண்ட ஒரு மறிமான் இனமாகும். இதன் விலங்கியல் பெயில் உள்ள கேப்ரியோலஸ் என்ற சொல்  லத்தீன் மொழியில் 'சிறிய ஆடு' என்று பொருளாகும்.

விளக்கம் 

சாம்பல் ரீபாக் என்பது 19-30 கிலோ  எடையுள்ள நடுத்தர அளவிலான மறிமான் ஆகும். இது நீண்ட கழுத்தையும், குறுகிய காதுகளையும் கொண்டது. இதன் உரோமம் குறுகியதாகவும், அடர்த்தியாகவும், பல்வேறு சாம்பல் நிற திட்டுக்களாக வண்ணம் கொண்டது. ஆண் மான்களுக்கு மட்டுமே கொம்புகள் உண்டு. கொம்புகள் நேராகவும், கூர்மையாகவும், அடிப்பகுதியில் வளையங்களைக் கொண்டும், சுமார் 15-25 செமீ (6-10 அங்குலம்) நீளமானதாகவும் இருக்கும்

பரவலும், வாழ்விடமும் 
இவை தெற்கு ஆப்பிரிக்காவின் உயரமான பகுதிகளில் மட்டுமே பொதுவாக புல்வெளி, மலை வாழ்விடங்களில் வாழ்கின்றன.  எடுத்துக்காட்டாக, சோர்வெல்ட் போன்ற பகுதிகளில்  பொதுவாக கடல் மட்டத்திலிருந்து 1000 மீ உயரத்தில் வாழ்கின்றன. இவை தங்கள் உடலை குளிர்ச்சியிலிருந்து காப்பதற்காக சாம்பள் நிற கம்பளி முடிகளைக் கொண்டுள்ளன. கேப்பின் கடலோரப் பகுதியில், கிட்டத்தட்ட கடல் மட்டத்தில் காணப்படுவதால், இவை அந்த வாழ்விடத்திற்கு உரியவையாக வரையறுக்கப்படவில்லை.

இனப்பெருக்கமும்,  நடத்தையும் 
சாம்பல் ரீபாக் மான்கள் தங்கள் பிராந்தியத்தின் எல்லையை சிறுநீர் கழித்தல், மலம் கழித்தல் ஆகியவற்றின் மூலம் வறையைறைக்கின்றன. நிமிர்ந்த தோரணையில் நிற்பது அல்லது நடப்பது மற்றும் கண்காணிப்பது ஆகியவற்றின் மூலம் அதன் பிரதேசத்தை பராமரிக்கிறன. இனப்பெருக்க காலத்தில் ஆண் மான்கள் மிகவும் ஆக்ரோசமாக மாறுகின்றன. சாம்பல் ரீபாக் மான்கள் பொதுவாக ஒரு ஆண் மானின் தலைமையில் 15 பெண் மான்கள் மற்றும் குட்டிகளைக் கொண்ட மந்தையாக உள்ளது. எனவே இந்த இனத்தின் ஆண் மான் பலமனைவிகளைக் கொண்டதாக உள்ளது . சாம்பல்  ராபாக் மான்கள் பருவகாலங்களில் இனப்பெருக்கம் செய்யும்  இனச்சேர்க்கை சனவரி மற்றும் ஏப்ரல் மாதங்களுக்கு இடையில் நடைபெறுகிறது. பெண் மான்கள் சுமார் ஏழு மாதங்கள் கர்ப்பமாக இருந்து, வசந்த காலத்தின் பிற்பகுதியிலும் கோடைகாலத்திலும் ( தெற்கு அரைக்கோளத்தில் நவம்பர் முதல் சனவரி வரை) ஒரு கன்றை ஈனும்.

இந்த இனம் தான் உண்ணும் உணவில் இருந்தே தனக்கு தேவையான நீர் சத்தைப் பெறுகிறது. எனவே இவை நீர் நிலைகளிலிருந்து வெகு தொலைவில் உள்ள உணவு ஆதாரங்களையும் பயன்படுத்த இயலும்.

பாதுகாப்பு நிலை 
சாம்பல் ரீபாக் அச்சுறு நிலையை அண்மித்தத்த நிலையில் உள்ளதாக பட்டியலிடப்பட்டுள்ளது.  இவற்றின் எண்ணிக்கை பாதுகாக்கப்பட்ட பகுதிகளில் குறைந்தது 2,000 என்றும், பாதுகாப்பற்ற பகுதிகளில் 18,000 என்று இருக்கலாம் எனவும் மதிப்பிடப்பட்டுள்ளது. இந்த இனங்கள் வாழும் பகுதியில் விரிவாக கணக்கெடுக்கப்படாதது அல்லது மதிப்பீடுகள் கிடைக்காத காரணங்களால் இவற்றின் எண்ணிக்கை குறித்த நிச்சயமற்ற தன்மை உள்ளது.

சமகால கலாச்சாரத்தில் 
ரீபாக் என்ற இந்த மான் இனத்தின் ஆஃப்ரிகான்ஸ் மொழி  பெயரை பிரித்தானிய-அமெரிக்க விளையாட்டு ஆடை தயாரிப்பு நிறுவனமான ரீபொக்குக்கு இடப்பட்டது. 1958 ஆம் ஆண்டில், ரீபொக் நிறுவனர் ஜோசப் வில்லியம் ஃபாஸ்டர் US Webster's New School and Office Dictionary இல் இந்தப் பெயரைக் கண்டறிந்தார்.

குறிப்புகள் 

தென்னாப்பிரிக்காவின் பாலூட்டிகள்
மாட்டுக் குடும்பம்
மறிமான்கள்
தெற்கு ஆப்பிரிக்கப் பாலூட்டிகள்
யோக-குண்டலினி உபநிடதம்

யோக-குண்டலினி உபநிடதம் (Yoga-kundalini Upanishad) ( சமசுகிருதம் : योगकुण उपनिषत  )  சமசுகிருதத்தில் எழுதப்பட்ட இது  20 யோக உபநிடதங்களில் ஒன்றாகும். மேலும் கிருஷ்ண யசுர் வேதத்துடன் இணைக்கப்பட்ட 32 உபநிடதங்களில் ஒன்றாகும்.  இராமனால் அனுமனுக்குக் கூறப்பட்ட முக்திகா  நியதியில், இது 108 உபநிடதங்களின் தொகுப்பில் 86 வது இடத்தில் பட்டியலிடப்பட்டுள்ளது..

இது குண்டலினி யோகத்தின் விளக்கத்துடன் தொடர்புடைய மிகவும் குறிப்பிடத்தக்க உரையாகும். இது ஹத யோகம் மற்றும் லம்பிகா யோகத்தைப் பற்றி விவரிக்கிறது. கடைசி அத்தியாயம் முதன்மையாக சுய அறிவு, ஆன்மா, பிரம்மம் மற்றும் வாழும் விடுதலை பற்றிய தேடலைப் பற்றியது. இது இந்து மதத்தின் சக்தி பாரம்பரியத் தாந்திரீகத்தைப் பற்றிய ஒரு முக்கியமான உரையாகும். மேலும் குண்டலினி யோகக் கலை பற்றிய மிக முக்கியமான நூல்களில் ஒன்றாகவும் கருதப்படுகிறது.

"மரத்தடிகளில் பற்றவைக்கும் நெருப்பு எரியாமல் எழுவது போல யோகப் பயிற்சி இல்லாமல், அறிவின் ஒளியை ஏற்றிவிட முடியாது" என உரை கூறுகிறது.   சித்தம், அல்லது மனம், சம்ஸ்காரங்கள் மற்றும் வசனங்களுக்கு (நடத்தை போக்குகள்) ஆதாரமாகவும், பிராணனின் விளைவுகளாகவும் உரையில் விளக்கப்பட்டுள்ளது.. பிராணனைப் பற்றி அறிந்துகொள்வதற்கும் கட்டுப்படுத்துவதற்கும் யோகா நுட்பங்கள் உபநிடதத்தில் விரிவாகக் கூறப்பட்டுள்ளன. இந்த நுட்பங்களில் மிதகாரம் (மிதமான, சமச்சீர் ஊட்டச்சத்து), ஆசனம், உள் சக்தியை எழுப்புதல் ஆகியவை யோகினியின் குண்டலினியைத் தூண்டுவதற்கான வழிமுறையாக வலியுறுத்தப்படுகின்றன.

சொற்பிறப்பியல் 
குண்டலினி,என்பதற்கு "ஒவ்வொரு நபரிடமும் இருக்கும் மறைந்திருக்கும் ஆன்மீக சக்தி" என ஜேம்ஸ் லோக்டெஃபெல்ட் விளக்கம் கூறுகிறார். இது தாந்தீர்கத்தில் ஒரு அடிப்படைக் கருத்தாகும். மேலும் ஒவ்வொரு நபரிடமும் பொதுவாக செயலற்ற நிலையில் இருக்கும் சக்தியின் ஒரு அம்சத்தைக் குறிக்கிறது. குண்டலினி வார்த்தையின் அடிப்படை 'குண்டலம்' (சுருண்ட கயிறு). "யோக-குண்டலினி உபநிஷத்" என்ற தலைப்பு "குண்டலினி யோகத்தின் இரகசியக் கோட்பாடு" என்று பொருள்படும்.

காலவரிசை 
யோக-குண்டலினி உபநிடதம் என்பது ஒரு பொதுவான சகாப்த உரை, இது யோகசூத்திரங்களுக்குப் பிறகு இயற்றப்பட்டது. 11 ஆம் நூற்றாண்டின் யோகியான கோரக்நாத் போன்ற சித்த யோகிகளால் கற்பிக்கப்பட்ட யோக-குண்டலினி உரை, பல பிற்கால யோக உபநிடதங்களைப் போலவே, யோகக் கருத்துக்கள் மற்றும் முறைகளைக் கையாள்கிறது என்று பானர்ஜி கூறுகிறார்.

கட்டமைப்பு 
மொத்தம் 171 வசனங்களைக் கொண்ட மூன்று அத்தியாயங்களாகக் கட்டமைக்கப்பட்ட வசனத்தில் உரை அமைக்கப்பட்டுள்ளது.  முதல் அத்தியாயத்தில் 87 வசனங்கள் உள்ளன. மேலும் யோகப் பயிற்சி பற்றி விவாதிக்கிறது.  49 வசனங்களைக் கொண்ட இரண்டாவது அத்தியாயம் கேகாரி (சமஸ்கிருதம்: खेचरि) அறிவைப் பற்றி விவாதிக்கிறது. கடைசி அத்தியாயம் 35 வசனங்களைக் கொண்டுள்ளது. மேலும் ஆன்மா, பிரம்மம், தியானம் மற்றும் வாழும் விடுதலை பற்றி விவாதிக்கிறது.

இதனையும் பார்க்கவும் 

 குண்டலினி யோகம்
 யோக வசிட்ட உபநிடதம்
 யோகதத்துவ உபநிடதம்
 யோகி

சான்றுகள்

உசாத்துணை 
 
 
 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
சுபல உபநிடதம்

சுபல உபநிடதம் ( Subala Upanishad ) (सुबाल उपनिषत्) சுபலோபநிஷத் (सुबालोपनिषत्) என்றும் அழைக்கப்படும், இது சமசுகிருதத்தில் எழுதப்பட்ட ஒரு உபநிடதமாகும். சுக்ல  யசுர்வேதத்துடன் இணைக்கப்பட்டுள்ள இது இந்து சமயத்தின் சாமான்ய உபநிடதங்களில் ஒன்றாக வகைப்படுத்தப்பட்டுள்ளது.

சுபல உபநிடதமும், ஒப்பீட்டளவில் பழைய முத்கல உபநிடதமும் சேர்ந்து, இருக்கு வேதத்தின் புருஷ சூக்தத்தைப் பற்றி விவாதிக்கும் இரண்டு உபநிடதங்களாகும்.  இவை இரண்டும் நாராயணன் (விஷ்ணு) பிரம்மம் (உயர்ந்த உண்மை, உன்னதமானவர்) என்று வலியுறுத்துவதில் குறிப்பிடத்தக்கது. புருஷ சூக்தத்தின் அதிகமான வசனங்களை முன்வைப்பதிலும், நாராயணனை தந்தையாகவும், தாயாகவும், அடைக்கலமாகவும், நண்பனாகவும், ஒவ்வொரு உயிரினத்தின் குறிக்கோளாகவும் அறிவிப்பதில் முத்கல உபநிடதத்திலிருந்து உரை வேறுபடுகிறது. 

வேதாந்தத் தத்துவத்தின் விசிஷ்டாத்வைதப் பள்ளியின் 11 ஆம் நூற்றாண்டின் ஆதரவாளரும், கிபி 2 ஆம் மில்லினியத்தில் வைணவத்தின் மீது பெரும் தாக்கத்தை ஏற்படுத்தியவருமான இராமானுசரால் இந்தன் உரை அடிக்கடி குறிப்பிடப்பட்டது. இராமானுசரின் விசிஷ்டாத்வைத தத்துவத்திற்கு சுபல உபநிடதத்தின் நாராயண இறையியல் தீர்க்கமான உந்துதலாக இருந்திருக்கலாம் என்று சில நவீன அறிஞர்கள் கருத்து தெரிவிக்கின்றனர்.

வரலாறு 
இதனை இயற்றிய ஆசிரியர் அல்லது தொகுப்பு தேதி தெரியவில்லை. இது ஒரு பிற்கால உபநிடத உரை என்று கருதப்படுகிறது.

இந்த உரையின் கையெழுத்துப் பிரதிகளும் சுபலோபநிஷத் என்ற தலைப்பில் காணப்படுகின்றன.   இராமன் அனுமனுக்கு சொல்லப்பட்டதாகக் கூறப்படும் முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது  30வது இடத்தில் பட்டியலிடப்பட்டுள்ளது.

உள்ளடக்கம் 
உபநிடதம் பதினாறு அத்தியாயங்களாக கட்டமைக்கப்பட்டுள்ளது. மேலும் அண்டவியல், உடலியல், உளவியல் மற்றும் மெட்டாபிசிக்ஸ் உள்ளிட்ட பல்வேறு தலைப்புகளைக் கையாள்கிறது.

இதனையும் பார்க்கவும் 

 ஆத்ம உபநிடதம்
 அத்வைதம்
 துவைதம்
 நிர்வாண உபநிடதம்

சான்றுகள்

உசாத்துணை 

 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
பல் மீளுருவாக்கம்

பல் மீளுருவாக்கம் (Tooth regeneration) என்பது இழையப் பொறியியல் மற்றும் குருத்தணு உயிரியல் துறையில் குருத்தணு அடிப்படையிலான மீளுருவாக்க மருத்துவ செயல்முறை ஆகும். இது சேதமடைந்த அல்லது இழந்த பற்களை தன்னொட்டு குருத்தணுவிலிருந்து மீண்டும் வளர்ப்பதன் மூலம் மாற்றுகிறது.

புதிய உயிர் பொறியியல் முறையில் உருவாக்கப்படப் பற்களின் ஆதாரமாக, உடலக குருத்தணு சேகரிக்கப்பட்டு, தூண்டப்பட்ட பலதிற குருத்தணு செல்லாகத் தூண்டப்படுகின்றன. இவை நேரடியாகப் பல் மென் அடுக்கில் வைக்கப்படலாம் அல்லது புதிய பல்லின் வடிவத்தில் மீண்டும் உறிஞ்சக்கூடிய உயிரியப் பல்படிமமாக வைக்கப்படுகின்றன.

வரலாறு 
யங் மற்றும் பலர் முதன்முதலில் 2002-ல் உயிரணுக்களிலிருந்து பற்களை மீண்டும் உருவாக்க முடியும் என்பதை நிரூபித்தார்.

மேலும் பார்க்கவும் 

 பல் வளர்ச்சி

மேற்கோள்கள் 

பல் மருத்துவம்
ஆண்டாள் (பாடகி)

ஆண்டாள் (Andal (singer))  (பிறப்பு: 19 ஜூன் 1939 - இறப்பு 2 ஜூலை 2016) ஓர் இந்திய திரைப்படப் பின்னணிப் பாடகியும், இசை ஆசிரியையுமாவார்.

இளமைக்காலம் 
இவர் தூத்துக்குடி மாவட்டத்திலுள்ள ஆழ்வார்திருநகரி (பழைய பெயர் குருகூர்) என்ற ஊரில் பிறந்தார். தந்தை பெயர் அழகியசிங்கம் ஐயங்கார். தந்தை வசதி படைத்தவர். இசைப்பிரியர் என்பதால் வீட்டில் கிராமபோன் கருவியும் இசைத்தட்டுகளும் வைத்திருந்தார். அந்த இசைத்தட்டுப் பாடல்களை கேட்டுக்கேட்டு ஆண்டாள் பாடுவதில் நல்ல பயிற்சி பெற்றார். இதைப் பார்த்த தகப்பனார் இவரை ஓர் உள்ளூர் இசை ஆசிரியரிடம் பயிற்சி பெற அனுப்பினார். அவர் இவருக்கு கீர்த்தனைகளைப் பாடக் கற்றுக் கொடுத்தார். பின்னர் சென்னையில் என். சி. வசந்தகோகிலம் அவர்களிடம் இசைப்பயிற்சி பெற்றார்.

பின்னணிப் பாடகி 
டி. கே. எஸ். நாடகக் குழு, ஆர். எஸ். மனோகரின் நேஷனல் தியேட்டர்ஸ், சகஸ்ரநாமத்தின் சேவா ஸ்டேஜ், ஆகிய நாடகக் கம்பெனிகளினதும், கோமல் சுவாமிநாதன், டி. எஸ். துரைராஜ், வி. கே. ராமசாமி, எஸ். எஸ். ராஜேந்திரன் ஆகியோரின் நாடகக் குழுக்களினதும் நாடகங்களில் பின்னணி பாடி வந்தார்.
 
டி. கே. எஸ். நாடகக் கம்பெனியாரின் கள்வனின் காதலி நாடகத்தில் இவர் ஏ. எம். ராஜாவுடன் சேர்ந்து பாடிய "வானம்பாடிகள் போலே" என்ற பாடல் இசைத்தட்டாக வெளிவந்து  இலங்கை வானொலியில் அதிகம் ஒலிபரப்பாகி பிரபலமடைந்தது. 
சேவா ஸ்டேஜ் கம்பெனி பாரதியாரின் குயில்பாட்டை நாடகமாக்கியபோது அதில் இவரும் மகாராஜபுரம் சந்தானம் இருவரும் பின்னணி பாடினார்கள். 
1954 ஆம் ஆண்டு வெளியான பொன்வயல் திரைப்படத்தில் "வாங்க வாங்க மாப்பிள்ளே" என்ற பாடலைப் பாடினார். அதன்பின் 1954 இல் வெளியான நல்லகாலம் , 1956 இல் வெளியான குடும்பவிளக்கு, 1959 இல் வெளியான நாலுவேலி நிலம் ஆகிய படங்களில் பின்னணி பாடியுள்ளார்.

சொந்த வாழ்க்கை 
1950 களில் இவர் பிரபலமடைந்து வந்த காலத்தில் இவருக்குத் திருமணம் நடைபெற்றது. ஆனால் இவரது மணவாழ்க்கை சுமுகமாக அமையவில்லை. இதனால் பாடமுடியாத சூழ்நிலை ஏற்பட்டது. கணவனிடமிருந்து பிரிந்து வாழ்ந்தபோதும் ஒதுங்கியே இருந்தார்.  இவரது மகள் கமலா, மகன் ராஜ்பாலா ஆகியோருக்கு நல்ல இசைப்பயிற்சி அளித்து அவர்களை இசைத்துறையில் ஈடுபடுத்தினார். இசை பயிலும் மாணவர்களுக்கு இசை கற்றுக்கொடுத்து வந்தார்.

இறப்பு 
ஆண்டாள் 2016 ஆம் ஆண்டு ஜூலை மாதம் 2-ஆம் நாள் சென்னையில் காலமானார்.

மேற்கோள்கள்

வெளி இணைப்புகள் 
 - நல்லகாலம் படத்தில் ஆண்டாள் பாடிய பாடல்
 - கள்வனின் காதலி நாடகப் பாடல்

1939 பிறப்புகள்
2016 இறப்புகள்
தமிழ்த் திரைப்படப் பின்னணிப் பாடகர்கள்
தூத்துக்குடி மாவட்ட நபர்கள்
தாமான் ஜொகூர் ஜெயா

தாமான் ஜொகூர் ஜெயா (ஆங்கிலம்: Taman Johor Jaya; மலாய்: Taman Johor Jaya; சீனம்: 柔佛再也; ஜாவி: جوهر جاي) என்பது மலேசியா, ஜொகூர், ஜொகூர் பாரு மாவட்டம், ஜொகூர் பாருவில் அமைந்துள்ள ஒரு புறநகர்ப்பகுதி ஆகும்.

தாமான் ஜொகூர் ஜெயா பெரும்பாலும் குடியிருப்பு வீடுமனைப் பகுதிகளைக் கொண்டது. அத்துடன் இந்தப் புறநகர்ப்பகுதி இலகுவான தொழில்துறை மற்றும் வணிக வளாகங்களையும் கொண்டுள்ளது. இங்கு வாழும் தமிழர்களில் பெரும்பாலோர் சிங்கப்பூரில் தொழில் செய்பவர்களாக உள்ளனர்.

வரலாறு

1983-ஆம் ஆண்டில் டெய்மன் மேம்பாட்டு நிறுவனம் (Daiman Development Berhad); ஜொகூர் ஜெயாவை உருவாக்கியது. முதல் கட்டமாக ஜொகூர் ஜெயாவில் ஒற்றை மாடி வீடுகள் கட்டப் பட்டன.

1987-ஆம் ஆண்டு வீடுகளின் கட்டுமானப் பணிகள் நிறைவு அடைந்தன. ஆனால் கட்டப்பட்ட வீடுகள் அனாமதேயப் பேர்வழிகளால் உடைக்கப்பட்டு சேதம் அடைகின்றன எனும் செய்திகள் காரணமாக ஆரம்பத்தில் குடியிருப்பாளர்கள் தங்கள் வீடுகளுக்குச் செல்லத் தயங்கினர்.

வீடமைப்புத் திட்டங்கள்

இருப்பினும் 1989 ஜனவரி மாதம் ஆங்கேரிக் (Anggerik); டெடாப் (Dedap); தெராத்தாய் (Teratai) எனும் மூன்று வீடமைப்புத் திட்டங்கள் செயல்படுத்தப்படும் என டெய்மன் மேம்பாட்டு நிறுவனம் அறிவித்தது. அந்தத் திட்டங்களில் ஒற்றை மாடி வீடுகள்; இரட்டை அடுக்கு மாடி வீடுகள்; கடைவீடுகள் மற்றும் விளையாட்டு வளாகம் போன்றவை கட்டப் படுவதற்கு திட்டமிடப் பட்டது.

1992-இல் நிறைவு அடைந்த இந்த மூன்று வீடமைப்புத் திட்டங்களின் மூலமாக 11,132 குடியிருப்பு வீடுகள் கட்டப்பட்டன. 1992 - 1993-ஆம் ஆண்டுகளுக்கு இடையில் கீம்போங் (Keembong) மற்றும் சரோஜா (Seroja) வீடமைப்புத் திட்டங்கள் நிறைவு அடைந்தன.

மக்கள்தொகை

2010-ஆம் ஆண்டு வீட்டு மக்கள்தொகை கணக்கெடுப்பின்படி, ஜொகூர் ஜெயாவில் மொத்தம் 16,000 குடும்பங்கள் உள்ளன. அங்கு வாழும் மக்களில் 49% சீனர்கள்; 44% மலாய்க்காரர்கள்; மற்றும் 7% இந்தியர்கள்.

கணிசமான எண்ணிக்கையில், தொழிலாளர்களாக வேலை செய்யும் இந்தோனேசியர்கள்; நைசீரியர்கள்; வியட்நாமியர்கள் போன்ற வெளிநாட்டினரும் உள்ளனர்.

மேற்கோள்

மேலும் காண்க
 பாக்கார் பத்து
 லார்க்கின்
 பாசீர் கூடாங் 
 தெப்ராவ்
 தம்போய் 
 பிளந்தோங் 
 உலு திராம்
 பாசிர் பெலாங்கி

‎

மலேசிய நகரங்கள்‎
ஜொகூர்
ஜொகூர் மாநிலத்தில் உள்ள நகரங்கள்
மைத்ரேய உபநிடதம்

மைத்ரேய உபநிடதம் (Maitreya Upanishad) (சமஸ்கிருதம்: मैत्रेय उपनिषत्) சமசுகிருதத்தில் இயற்றப்பட்ட இது  இந்து சமயத்தின் சிறிய உபநிடதங்களில் ஒன்றாகும். சாம வேதத்தைச் சேர்ந்த 16 உபநிடதங்களில் ஒன்றான இது 20 சந்நியாச உபநிடதங்களில் ஒன்றாக வகைப்படுத்தப்பட்டுள்ளது. மேலும் வேதாந்த உபநிடதங்களில் ஒன்றான இது  108 உபநிடதங்களின் நவீன சகாப்தத் தொகுப்பில் இராமனால் அனுமனுக்குக் கூறப்பட்டதாகச் சொல்லப்படும் முக்திகா நியதி வரிசை 29 இல் பட்டியலிடப்பட்டுள்ளது.

துறத்தல் மற்றும் சுய அறிவு ஆகியவை மோட்சத்திற்கான பாதை (விடுதலை மற்றும் ஆன்மீக சுதந்திரம்) என்று உபநிடதம் கூறுகிறது. "ஒவ்வொரு நபரின் இதயத்திலும் இறைவன் இருக்கிறார். அவர் காரணத்தின் அசைவின் சாட்சியாகவும், மிகுந்த அன்பின் பொருளாகவும் இருக்கிறார்" என்று உபநிடதம் கூறுகிறது.  ஒருவன் உலகத்தைத் துறந்து, சுயத்தின் பேரானந்தத்தை அடைய வேண்டும், மேலும், பிரம்மத்துடன் ஒன்றாக ஆக வேண்டும். ஒரு மனிதனில் மாயை அழிந்தால், ஞானம் பிறக்கிறது.

உபநிடதத்தின் 2 மற்றும் 3 அத்தியாயங்களில், சிவன் மைத்ரேய முனிவருக்கு மிக உயர்ந்த யதார்த்தத்தின் (பிரம்மம்) இரகசியத்தை உபதேசிக்கிறார். ஆன்மா, பிரம்மம் மற்றும் சிவன் ஆகியோர் ஒன்றே என்று உரை கூறுகிறது, ஒருவரின் உண்மையான சாரமான ஆன்மாவைப் புரிந்து கொள்ள வேண்டும். மேலும் "நானே அவர்" என்ற எண்ணத்துடன் அவரை வணங்க வேண்டும்.

இந்து சமயத்தின் அத்வைத வேதாந்த பாரம்பரியத்தில் கைவிடப்பட்ட சந்தியா சடங்குகள் மற்றும் சடங்குகளின் பதிவு, இந்த வளர்ச்சிக்கான காரணத்துடன் இருப்பதாக இந்தியவியலாளர் பேட்ரிக் ஆலிவெல் கூறுகிறார்.

சொற்பிறப்பியல் 
"மைத்ரேயா" என்ற வார்த்தைக்கு "பரோபகாரம்" அல்லது "நட்பு" என்று பொருள். இந்த உரைக்கு மைத்ரேயோபநிஷத் என்றும் பெயர் உண்டு.

காலவரிசை 
ஆறு சந்நியாச உபநிடதங்களான ஆருணேய உபநிடதம், கதாசுருதி உபநிடதம், பிரம்ம உபநிடதம், பரமகம்ச உபநிடதம், ஜபால உபநிடதம் இலகு உபநிடதம் ஆகியன கிமு 1-ஆம் மில்லினியத்தின் கடைசி சில நூற்றாண்டுகளில் எழுதப்பட்டன. அதைத் தொடர்ந்து ஆசிரம உபநிடதங்கள் கிபி 300 இல் முடிக்கப்பட்டன என்று பேட்ரிக் ஆலிவெல் கூறுகிறார். மைத்ரேய உபநிடதமானது 1வது மில்லினியத்தின் இடைக்காலத்தில் ஆசிரம உபநிடத்தத்தைப் பின்பற்றிய இளைய உபநிடதங்களில் ஒன்றாகும்.

கையெழுத்துப் பிரதிகள் 
ஒன்று வட இந்தியாவிலிருந்தும் ஒன்று தெற்கிலிருந்தும்  மைத்ரேய உபநிடதத்தின் கையெழுத்துப் பிரதிகளின் இரண்டு பதிப்புகள் நவீன காலத்தில் இருந்து வந்துள்ளன.   இவை முதன்மையாக அத்தியாயம் 2 இல் வேறுபடுகின்றன. ஆனால் செய்தி அடிப்படையில் ஒன்றே.  தென்னிந்திய கையெழுத்துப் பிரதி 108 உபநிடதங்களின் தொகுப்பின் ஒரு பகுதியாகும், மேலும் இது பொதுவாக மொழிபெயர்க்கப்பட்ட பதிப்பாகும். 

மைத்ரேய உபநிடதத்திற்கு மைத்ரேயி உபநிஷத் என்றும் இரண்டு நூல்களில் பெயரிடப்பட்டுள்ளது.   இந்தியவியலாளர் சுக்ரட்டர் இது ஒரு பிழை என்று கூறுகிறார், ஆனால் இது பல கையெழுத்துப் பிரதி சேகரிப்புகளுக்கு பரவியுள்ளது.

சான்றுகள்

உசாத்துணை 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
கிடைப்புசார் மின்கட்டணம்

கிடைப்புசார் மின்கட்டணம் (Availability Based Tariff) (ABT) என்பது இந்தியாவில் திட்டமிடாத மின்சாரப் பரிமாற்றத்துக்குக் கடைபிடிக்கும்  மின்கட்டமைப்பின் நிகழ்நிலை அலைவெண் பொறுத்து அறவிடும் மின்கட்டணமாகும். இது மின்சந்தைவழி கட்டணம் விதிக்கும் இயங்கமைப்பாகும். இது மின்கட்டமைப்பைக் குறுங்கால அடிப்படையிலும் நெடுநோக்கு அடிப்படையிலும் ஒழுங்குபடுத்தவும் நிலைப்புறுத்தவும்  பெறும் மின் ஆற்றலைப் பொறுத்து பங்குதாரருக்கான சலுகையளிக்கவும் சலுகை நிறுத்தவும்  உதவுகிறது. மேலும்,  இது ஒப்புதல் அளிக்கப்பட்ட மின்தேவைக்கு மேல் நுகரும்போது கூடுதல் கட்டணம் அறவிடவும் உதவுகிறது.

மேற்கோள்கள்

வெளி இணைப்புகள் 
 The Perspective Transmission Plan (2016-36) 
Summary record of discussions at the first meeting of the grid study committee held on 22 May 2015 in CEA 
Grid maps of southern region 
CERC INDIA Website
Significance of UI Mechanism for Power Pricing
Introduction to ABT - A White Paper
ABT Software 
COMPASS an Availability Based Tariff software from Engineering Consultants Group Inc 
 இந்திய மின் ஆற்றல்
மின்செலுத்த அமைப்புகள்
மின்பகிர்வு அமைப்புகள்
பெரம்பூர் பழனியாண்டவர் கோயில்

பழனியாண்டவர் கோயில் என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரம்பூர் பகுதியில், 13.113100°N, 80.247300°E என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 32 மீட்டர் உயரத்தில் அமைந்துள்ள ஒரு முருகன் கோயிலாகும். மூலவர் 'பழனியாண்டவர்' என்று அழைக்கப்படுகிறார். தைப்பூசம், பங்குனி உத்திரம், வைகாசி விசாகம், ஆடிக் கிருத்திகை முதலிய திருவிழா நாட்களில் சிறப்பு அலங்காரங்களில் பூசைகள் நடைபெறுகின்றன.

திராவிடக் கட்டிடக்கலையில் உருவாக்கம் பெற்ற இக்கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.

மேற்கோள்கள் 

சென்னையிலுள்ள முருகன் கோயில்கள்
கங்கார் தெப்ராவ்

கங்கார் தெப்ராவ், (மலாய்: Kangkar Tebrau; ஆங்கிலம்: Kangkar Tebrau; சீனம்: 康卡地不佬); என்பது மலேசியா, ஜொகூர், ஜொகூர் பாரு மாவட்டம், தெப்ராவ் நகரில் அமைந்து உள்ள ஒரு கிராமப் புறநகர்ப்பகுதி ஆகும். இந்தக் கிராமப்புற நகரம் ஜொகூர் பாரு மாநகரத்தில் 10 கி.மீ. தொலைவில் உள்ளது.

ஜொகூர் வரலாற்றில் தெப்ராவ் எனும் பெயர் நீண்ட காலமாகப் பயன்படுத்தப்பட்டு வருகிறது. இப்போது ஜொகூர் நீரிணை என்று அழைக்கப் படுவது முன்னர் காலத்தில் தெப்ராவ் நீரிணை என்று அழைக்கப்பட்டது.

வரலாறு
1800-களின் முற்பகுதியில் ராஜா தெமாங்கோங் டாயாங் இப்ராகிம் (Raja Temenggong Tun Daeng Ibrahim) ஜொகூரை ஆட்சி செய்தபோது, தன் வருமானத்தை கடல் சார்ந்த வணிகத்தில் இருந்து நிலம் சார்ந்த வணிகமாக மாற்ற வேண்டி இருந்தது. சீன வணிகர்கள் மற்றும் புலம்பெயர்ந்த சீனத் தொழிலாளர்களின் உதவியுடன் அந்த மாற்றத்தைச் செய்தார்.

அந்த நேரத்தில், ஜொகூரில் சில கிராமங்கள் இருந்தன. அந்தக் கிராமங்கள் கடற்கரையோரம் அல்லது முக்கிய ஆறுகள் இருந்த இடங்களில் இருந்தன. அந்த ஆறுகளைப் பயன்படுத்திய சீன வணிகர்களுக்கு அனுமதிப் பத்திரங்களை தெமாங்கோங் டாயாங் இப்ராகிம் வழங்கினார். அந்தப் பத்திரங்களுக்கு ’சூராட் சுங்கை’ (Surat Sungai) என்று பெயர்.

மூலிகை மிளகுத் தோட்டங்கள்

அந்த அனுமதிப் பத்திரங்கள்; ஒரு நதி அல்லது துணை நதியின் கரைப் பகுதியில் உள்ள நிலங்களைத் திறக்க அனுமதிக்கும் தற்காலிக மானியங்கள் ஆகும். அனுமதிப் பத்திரங்களை வைத்து இருந்த ஒரு சீன வணிகர் "கஞ்சு" (Kangchu) என்று அறியப்பட்டார்.

தொடக்கக்கால விவசாய நடவடிக்கைகள் மூலிகை மற்றும் மிளகுத் தோட்டங்களை அடிப்படையாகக் கொண்டு இருந்தன. முதல் அனுமதிப் பத்திரம் 1844-இல் டான் கீ சூன் (Tan Kee Soon) என்பவருக்கு தெப்ராவ் ஆற்றைச் (Sungai Tebrau) சுற்றி இருந்த பகுதிகளுக்கு வழங்கப்பட்டது. இந்தப் பகுதிதான் பின்னர் கங்கார் தெப்ராவ் (Kangkar Tebrau) என்று பெயர் பெற்றது.

குடியிருப்பு பகுதிகள்

 பண்டார் டத்தோ ஓன் (Bandar Dato' Onn)
 அடா அடுக்குமாடி குடியிருப்பு (Adda Heights)
 தாமான் டெலிமா (Taman Delima)
 தாமான் டாயா (Taman Daya)
 தாமான் செத்தியா இண்டா (Taman Setia Indah)
 தாமான் மவுண்ட் ஆஸ்டின் (Taman Mount Austin)
 தாமான் டேசா தெப்ராவ் (Taman Desa Tebrau)
 தாமான் டேசா ஜெயா (Taman Desa Jaya)
 தாமான் டேசா செமர்லாங் (Taman Desa Cemerlang)
 தாமான் ஏசான் ஜெயா (Taman Ehsan Jaya)
 தாமான் இஸ்திமேவா (Taman Istimewa)
 தாமான் புக்கிட் முத்தியாரா (Taman Bukit Mutiara)
 தாமான் டேசா முத்தியாரா (Taman Desa Mutiara)
 தாமான் ஸ்ரீ ஆஸ்டின் (Taman Seri Austin)
 தாமான் எக்கோ புளோரா (Taman Ekoflora)

கிராமப் புறங்கள்

 கம்போங் கங்கார் தெப்ராவ் (Kampung Kangkar Tebrau)
 கம்போங் பாண்டான் (Kampung Pandan)
 உலு திராம் (Ulu Tiram)
 கெம்பாஸ் பாரு (Kempas Baru)
 தம்போய் (Tampoi)

தெப்ராவ் தோட்டத் தமிழ்ப்பள்ளி

ஜொகூர் பாரு மாவட்டம் (Johor Baru District) தெப்ராவ் பகுதியில் ஒரு தமிழ்ப்பள்ளி உள்ளது. அதில் 386 மாணவர்கள் பயில்கிறார்கள். 30 ஆசிரியர்கள் பணியாற்றுகிறார்கள். மலேசிய கல்வி அமைச்சு 2020 சனவரி மாதம் வெளியிட்ட புள்ளிவிவரங்கள்.

மேற்கோள்கள்

மேலும் காண்க
 பாக்கார் பத்து
 லார்க்கின்
 பாசீர் கூடாங் 
 தெப்ராவ்
 தம்போய் 
 பிளந்தோங் 
 உலு திராம்
 பாசிர் பெலாங்கி

‎

மலேசிய நகரங்கள்‎
ஜொகூர்
ஜொகூர் மாநிலத்தில் உள்ள நகரங்கள்